สั่งเขตสำรวจโบราณสถาน
วัด-โบสถ์-มัสยิด-สะพาน, ขึ้นทะเบียนกรมศิลป์ 5 พันแห่ง,กทม.เร่งสำรวจโบราณสถานกว่า 5 พันแห่ง ทำประวัติขึ้นทะเบียน หวั่นเสื่อมคุณค่า ทั้งนี้ นายวันชัย ถนอมศักดิ์ ผู้อำนวยการสำนักผังเมือง กทม. เปิดเผยว่า สำนักผังเมืองได้มอบหมายให้สำนักงานเขต 50 เขต สำรวจโบราณสถาน หรืออาคารในบริเวณที่มีความสำคัญทางประวัติศาสตร์ ตั้งแต่รัชกาลที่ 1-5 ของเมืองในพื้นที่กรุงเทพฯ ที่ไม่ได้ขึ้นทะเบียนของกรมศิลปากร กว่า 5 พันแห่ง อาทิ วัด มัสยิด หอประชุม หรือสะพานที่มีประวัติศาสตร์เก่าแก่ ควรค่าแก่การอนุรักษ์,สำหรับการสำรวจโบราณสถานต่างๆที่สำคัญนั้น จะมุ่งเน้นถึงการอนุรักษ์เป็นหลักสำคัญ ด้วยเล็งเห็นว่า ปัจจุบันผังเมืองในพื้นที่กรุงเทพฯ ได้มีการพัฒนาเปลี่ยนแปลงในด้านต่างๆอย่างรวดเร็ว ซึ่งก่อให้เกิดผลเสียหายต่อสภาพแวดล้อมและโบราณสถานที่มีคุณค่า ทั้งนี้ การรวบรวมโบราณสถานแต่ละแห่งนั้น จะต้องทำทะเบียนบอกถึงประวัติความเป็นมา แยกแต่ละประเภทของโบราณสถานเพื่อให้ง่ายต่อการจัดการ ถ่ายรูปภาพ ทำบันทึกประวัติเพื่อแสดงความชัดเจน นอกจากนี้จะต้องศึกษารูปแบบเพื่อรวบรวมวิธีการทำนุบำรุงโบราณสถานแต่ละแห่ง เพื่อป้องกันความเสียหายหากมีการปรับปรุงหรือฟื้นฟูโบราณสถาน รวมถึงแผนการอนุรักษ์พัฒนาพื้นที่หรืออาคารในบริเวณที่มีความสำคัญทางประวัติศาสตร์อีกด้วย,อย่างไรก็ตาม ในปัจจุบันความนิยมของนักท่องเที่ยวด้านการท่องเที่ยวโบราณสถานมีสูงขึ้น และที่สำคัญถือเป็นช่องทางของการส่งเสริมการท่องเที่ยวของประเทศ จึงสมควรพิจารณาเพิ่มเติมให้เป็นแหล่งค้นคว้า เรียนรู้ทางประวัติศาสตร์ความเป็นมาของสถานที่และเน้นในเรื่องของการเป็นพื้นที่ท่องเที่ยวเชิงอนุรักษ์ ซึ่ง กทม.ได้พยายามที่จะพัฒนาต่อเนื่องให้อยู่ในแนวทางที่จะส่งเสริมให้มีคุณค่าต่อไปในอนาคต.
กทม.เร่งสำรวจโบราณสถานกว่า 5 พันแห่ง ทำประวัติขึ้นทะเบียน หวั่นเสื่อมคุณค่า ทั้งนี้ นายวันชัย ถนอมศักดิ์ ผู้อำนวยการสำนักผังเมือง กทม. 
ทีมข่าว กทม.,ขึ้นทะเบียนกรมศิลป์,นชัย ถนอมศักดิ์,วัด,โบสถ์,มัสยิด,สะพาน,โบราณสถาน,ข่าว,ข่าวภูมิภาค,ไทยรัฐฉบับพิมพ์